En stor (35-45 millimeter), kraftig, svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et langt, krumt horn på hodet og en kraftig uthuling foran på pronotum, denne er omgitt av fire korte horn, to på sidene og to i midten. Hunnene har én knøl på hodet, men ikke horn. Det uthulede området foran på pronotum er hårete. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er tett punkterte, men likevel blanke, punktene danner delvis rader.